**VÄLJAVÕTE**

|  |  |
| --- | --- |
| **O T S U S** |  |
| Tallinn | 06.02.2025 nr 1-7/25-038 |

**Sidevõrgule kohaliku ja keskse juurdepääsu hulgiturgudel märkimisväärse turujõuga ettevõtja määramine ja määramata jätmine ning kohustuste kehtestamine**

Tarbijakaitse ja Tehnilise Järelevalve Amet (edaspidi *TTJA*) teostas kooskõlas elektroonilise side seaduse (edaspidi *ESS*) 5. peatükiga sideteenuste turgudel konkurentsiolukorra analüüsi (edaspidi turuanalüüsi), tegemaks kindlaks, kas vastaval sideteenuse turul toimib konkurents (Lisa 1). Analüüsiti sidevõrgule kohaliku juurdepääsu hulgiturul (edaspidi *hulgiturg 1*) ja sidevõrgule keskse juurdepääsu hulgiturul (edaspidi *hulgiturg 3b*) valdkonnaspetsiifilise regulatsiooni kehtestamise põhjendatust, märkimisväärse turujõuga ettevõtja (edaspidi ka *MTE*) määramist ja määramata jätmist ning MTE-le kohustuste kehtestamist.

**Juhindudes ESS §-st 43, piiritles TTJA Lisas 1 nimetatud hulgiturud ja asjaomased jaeturud ning leidis, et toodete ja geograafilise ulatuse alusel jagunevad need järgnevateks alamturgudeks:**

**Hulgiturg 1:**

1. vaskkaabli- ja mobiilsidevõrgu üleriigiline hulgiturg 1;
2. valguskaablivõrgu A piirkonna hulgiturg 1;
3. valguskaablivõrgu B piirkonna hulgiturg 1.

**Hulgiturg 3b:**

1. vaskkaabli- ja mobiilsidevõrgu üleriigiline hulgiturg 3b;
2. valguskaablivõrgu A piirkonna hulgiturg 3b;
3. valguskaablivõrgu B piirkonna hulgiturg 3b.

**TTJA teostas Lisas 1 eelnimetatud turgude konkurentsi analüüsi ja tuvastas järgmise:**

Valdkonnaspetsiifilise regulatsiooni kehtestamine ei ole põhjendatud järgnevatel hulgiturgudel, kuna nendega seotud asjaomastel jaeturgudel eksisteerib piisavalt tõhus konkurents:

1. vaskkaabli- ja mobiilsidevõrgu üleriigiline hulgiturg 1;
2. valguskaablivõrgu A piirkonna hulgiturg 1;
3. vaskkaabli- ja mobiilsidevõrgu üleriigiline hulgiturg 3b;
4. valguskaablivõrgu A piirkonna hulgiturg 3b.

Nimetatud hulgiturgudel lõpetatakse valdkonnaspetsiifiline reguleerimine ja MTE-t ei määrata. Varasemalt nimetatud hulgiturgudel MTE-ks määratud sideettevõtja vabastatakse MTE staatusest ning vastavad kohustused tühistatakse.

**Valdkonnaspetsiifilise regulatsiooni kehtestamine on põhjendatud järgnevatel hulgiturgudel, kuna nii nendega seotud asjaomastel jaeturgudel kui ka nimetatud hulgiturgudel ei eksisteeri piisavalt tõhus konkurents:**

1. **valguskaablivõrgu B piirkonna hulgiturg 1;**
2. **valguskaablivõrgu B piirkonna hulgiturg 3b.**

Eelnimetatud hulgiturgudel, kus valdkonnaspetsiifiline regulatsioon on põhjendatud, viis TTJA läbi MTE tuvastamise analüüsi ja tuvastas, et Telia Eesti AS omab vastavatel turgudel märkimisväärset turujõudu, mis võimaldab tal tegutseda märkimisväärsel määral sõltumatult konkurentidest, lepingupartneritest ja lõppkasutajatest, mistõttu on põhjendatud tunnistada Telia Eesti AS neil hulgiturgudel MTE-ks.

Eeltoodust lähtuvalt teostas TTJA teelnimetatud valguskaablivõrgu B piirkonna hulgiturul 1 ja hulgiturul 3b olemasolevate ja potentsiaalsete konkurentsiprobleemide analüüsi ja määras nende vältimiseks MTE-le asjakohased kohustused (Lisa 1, ptk-d 7-8).

**Eelnevat arvesse võttes, juhindudes ESS §-dest 49 ja §-st 50 ning kooskõlas § 135 lõikega 1 ja arvestades Lisas 1 toodud asjaolusid ja põhjendusi:**

**otsustab TTJA:**

**1. tunnistada Telia Eesti AS (reg. kood10234957) märkimisväärse turujõuga ettevõtjaks järgmistel hulgiturgudel:**

* **valguskaablivõrgu B piirkonna hulgiturul 1;**
* **valguskaablivõrgu B piirkonna hulgiturul 3b;**

**2. kehtestada punktis 1 nimetatud sideettevõtjale punktis 1 nimetatud hulgiturgudel järgmised kohustused:**

* **juurdepääsukohustused vastavalt Lisa 1 peatükkidele 7.3.5 ja 8.3.5;**
* **mittediskrimineerimise kohustused vastavalt Lisa 1 peatükkidele 7.4.10 ja 8.4.10 (koos alampeatükkidega);**
* **läbipaistvuskohustused vastavalt Lisa 1 peatükkidele 7.5.5 ja 8.5.5;**
* **hinnakohustused vastavalt Lisa 1 peatükkidele 7.6.4 ja 8.6.4;**

1. **määrata punktis 2 nimetatud kohustuste rakendamise tähtaja alguseks otsuse vastuvõtmise päevale järgneva viienda kuu esimene kalendripäev vastavalt Lisa 1 peatükkidele 7.7 ja 8.7, kui punktis 2 nimetatud peatükkides ei ole sätestatud muid tähtaegasid,** **viimasel juhul rakenduvad vastavates alampeatükkides sätestatud tähtajad;**
2. **jätta märkimisväärse turujõuga ettevõtja määramata järgmistel hulgiturgudel:**

* **vaskkaabli- ja mobiilsidevõrgu üleriigiline hulgiturg 1;**
* **valguskaablivõrgu A piirkonna hulgiturg 1;**
* **vaskkaabli- ja mobiilsidevõrgu üleriigiline hulgiturg 3b;**
* **valguskaablivõrgu A piirkonna hulgiturg 3b;**

1. **tunnistada kehtetuks TJA 16.06.17 otsuse nr 1-10/17-228 „Kindlaksmääratudasukohas kohaliku juurdepääsu hulgiturul märkimisväärse turujõuga ettevõtjaks tunnistamine ja kohustuste kehtestamine“ punkt 1 alates käesoleva otsuse Telia Eesti ASle kättetoimetamisest ning punktid 2-3 alates käesoleva otsuse punktides 2 ja 3**

**sätestatud kohustuste jõustumise tähtaegadest seoses hulgituruga 1;**

1. **tunnistada kehtetuks TJA 16.06.17 otsuse nr 1-10/17-227 „Kindlaksmääratudasukohas masstoodete keskse juurdepääsu hulgiturul märkimisväärse turujõuga ettevõtjaks tunnistamine ja kohustuste kehtestamine“ punkt 1 alates käesoleva otsuse Telia Eesti AS-le kättetoimetamisest ning punktid 2-3 alates käesoleva otsuse punktides 2 ja 3 sätestatud kohustuste jõustumise tähtaegadest seoses hulgituruga 3b.**

Juhindudes ESS §-dest 441 ja 46 ning ESS § 47 lõikest 1, avaldati otsuse kavand TTJA veebilehel 19.08.2024. Riigisisese konsultatsiooni tulemused ning ettepanekutega arvestamine ning mittearvestamine koos põhjendustega sisalduvad Lisas 3.

Isikul, kes leiab, et käesoleva haldusaktiga rikutakse tema õigusi, on 30 kalendripäeva jooksul arvates haldusaktist teadasaamisest õigus esitada vaie Tarbijakaitse ja Tehnilise Järelevalve Ameti peadirektorile (Endla tn 10a, 10122 Tallinn, e-post info@ttja.ee) haldusmenetluse seaduses sätestatud korras või kaebus halduskohtule halduskohtumenetluse seadustikus sätestatud korras.

(allkirjastatud digitaalselt)

Kristi Talving peadirektor

Lisad:

Lisa 1. Sidevõrgus kohaliku ja keskse juurdepääsu hulgiturgude piiritlemine ja konkurentsi olukorra analüüs ning vastavatel turgudel märkimisväärse turujõuga ettevõtja määramise ja määramata jätmise ning kohustuste kehtestamise analüüs

Lisa 2. Kulude eraldi arvestamise, kuludele orienteeritud hinna arvestamise ning tulude omistamise kohustuslik metoodika

Lisa 3. Otsuse kavandi riigisisesel konsulteerimisel esitatud tagasiside ja sellega arvestamine

Lisa 4. Konkurentsiameti seisukoht

Lisa 5. Euroopa Komisjoni seisukoht

Koostaja: Peeter Lutsoja